CONSILIUL LOCAL AL MUNICIPIULUI TIMIŞOARA                               APROBAT

DIRECŢIA DE ASISTENŢĂ SOCIALĂ  COMUNITARĂ                               PRIMAR 

Nr. 396/11.02.2009






Dr.ing. GHEORGHE CIUHANDU

                                                              R E F E R A T

privind stabilirea costului mediu lunar de întreţinere  pentru persoanele vârstnice îngrijite în Serviciul Căminul  pentru Persoane Vârstnice din cadrul  Direcţiei de Asistenţă Socială Comunitară Timişoara 
 Prin H.C.L.M.T nr. 522/16.12.2008 Căminul pentru Persoane Vârstnice Timişoara a fost preluat ca serviciu   în subordinea Direcţiei de Asistenţă Socială Comunitară Timişoara.
Conform art 25 alin 1 din Legea nr. 17/2000 privind asistenţa socială a persoanelor vârstnice  costul mediu lunar de întreţinere pentru persoanele vârstnice îngrijite în Serviciul Căminul pentru Persoane Vârstnice se stabileşte anual de către consiliile locale, înainte de adoptarea bugetelor proprii.

Costul mediu lunar de întreţinere se stabileşte, în baza prevederilor art 25 alin 2 şi alin 3 din Legea nr. 17/2000, prin însumarea cheltuielilor de întreţinere, pentru hrană şi gospodărie, obiecte de inventar, echipament şi cazarmament, materiale sanitare şi altele asemenea, fără cheltuieli de personal, de medicamente şi de capital.

 La nivelul Serviciului Căminul  pentru Persoane Vârstnice s-a făcut analiza acestor cheltuieli conform bilanţului pe anul  bugetar 2008 şi conform anexei a reieşit un cost mediu lunar de întreţinere calculat pe persoană vărstnică îngrijită de 553 lei.
Costul mediu lunar de întreţinere stă la baza calculării contribuţiei persoanelor vârstnice  care au venituri sau susţínători legali, întrucât contribuţia  nu poate depăşi costul mediu lunar de întreţinere.
De asemenea, în conformitate cu art 24 alin. (2) şi alin. (3) ” consiliile locale hotărăsc cu privire la cuantumul contribuţiei lunare de întreţinere datorate de persoanele vârstnice îngrijite în cămine şi /sau susţinători legali şi în situaţia în care veniturile acestor persoane sunt insuficiente pentru acoperirea costului mediu lunar de întreţinere “sau persoanele vârstnice nu au venituri şi nici susţinători legali. Din considerente sociale şi legislative, în care sunt prevăzute obligaţiile comunitaţii faţă de anumite categorii sociale, printre care şi persoanele vârstnice, propunem  ca  persoanele vârstnice fără venituri şi/sau cu  susţinătorii legali aflaţi în aceeaşi situaţie  să nu datoreze contribuţie lunară de întreţinere, aceasta fiind suportată de bugetul local.
Având în vedere cele menţionate,  propunem stabilirea costului mediu lunar de întreţinere pentru persoanele vârstnice îngrijite în Serviciul   Căminul  pentru Persoane Vârstnice  în cuantum de 553 lei.

Anexăm calculul costului mediu lunar de întreţinere .

